wannaphong/clean_thaiwikipedia huggingface dataset:
# วงศ์ปลาเหาฉลาม
ปลาเหาฉลาม หรือ ปลาเหา หรือ ปลาเหาทะเล หรือ ปลาติด ติด ๓ ตามพจนานุกรมฉบับราชบัณฑิตยสถาน พ.ศ. 2542 เป็นปลาทะเลปลากระดูกแข็งในวงศ์ Echeneidae ในอันดับปลากะพง (Perciformes)

 ลักษณะทั่วไป 
ลำตัวยาว หัวเรียวแหลม ดวงตาสามารถกลอกกลิ้งไปมาเพื่อชำลองมองได้โดยรอบ ด้านบนแบนราบมีอวัยวะที่ใช้สำหรับดูดติด ซึ่งพัฒนามาจากครีบหลัง มีจำนวน 22–27 ซี่ มีความยาวประมาณ 1 ใน 4 ของความยาวลำตัว คอดหางเล็กแต่แข็งแรงทำให้ว่ายน้ำได้ดี ถึงแม้ว่าจะชอบเกาะติดไปกับปลาอื่นก็ตามมีแถบสีดำขนาดใหญ่พาดตามยาวลำตัว หลังและท้องมีสีเทาเข้มลักษณะคล้ายกับปลาช่อนทะเล ที่ชอบว่ายตามปลาขนาดใหญ่เช่นกันความแตกต่างของปลาสองชนิดนี้อยู่ตรงที่ด้านบนของหัวปลาช่อนทะเลไม่มีอวัยวะสำหรับดูดติด มีขนาดโตเต็มที่ประมาณ 60 เซนติเมตร

 นิเวศวิทยา 
ชอบเกาะติดอยู่กับสัตว์ใหญ่ เช่น ปลาฉลาม, กระเบนราหู หรือเต่าทะเล โดยใช้อวัยวะสำหรับดูดติด ดังนั้นจึงมีแหล่งที่อยู่ไม่แน่นอนขึ้นอยู่กับสัตว์ที่อาศัยเกาะอยู่ แต่บางครั้งอาจพบเหาฉลามขนาดเล็กที่ยังหาสัตว์อื่นเกาะไม่ได้ ว่ายน้ำอยู่อิสระในแนวปะการัง สามารถแบ่งออกได้เป็น 8 ชนิด ใน 4 สกุล (ดูในตาราง)
thumb|left|ปลาเหาฉลามแสดงให้เห็นส่วนที่ใช้ยึดเกาะ
 การแพร่กระจาย 
พบแพร่กระจายในเขตร้อนทั่วโลก จัดเป็นปลาเหาฉลามที่พบได้ง่าย และมีการแพร่กระจายกว้างที่สุด ในประเทศไทย พบได้ทั้งสองฝั่งทะเล แต่จะพบเห็นได้บ่อยบริเวณหมู่เกาะสิมิลัน และกองหินลอเชลิว ซึ่งเป็นบริเวณที่พบปลาขนาดใหญ่ เช่น ฉลามวาฬ หรือกระเบนราหู ฝั่งอ่าวไทยพบบ้างบริเวณเกาะเต่า จังหวัดสุราษฏร์ธานี

 สถานภาพ 
พบได้ไม่บ่อยนักไม่มีการใช้ประโยชน์ทางการประมง แต่ถูกจับขึ้นมาพร้อมกับปลาที่เกาะติด
# ฟรีสไตล์ สตรีท บาสเก็ตบอล
ฟรีสไตล์ สตรีท บาสเก็ตบอล ( หรือเรียกสั้น ๆ ว่า ฟรีสไตล์ (FreeStyle) เป็นเกมคอมพิวเตอร์ประเภท Sport MMO พัฒนาโดยบริษัท JC Entertainment ประเทศสาธารณรัฐเกาหลี เปิดให้บริการในหลายประเทศ เป็นเกมที่เปิดให้เข้าเล่นฟรี แต่ก็มีทางเลือกให้ผู้เล่นเติมเงินเพื่อใช้ซื้อสิ่งของต่าง ๆ ในเกมได้

 การเล่น 
ฟรีสไตล์เป็นเกมสตรีทบาสเก็ตบอล ซึ่งผู้เล่นจะต้องสร้างตัวละครขึ้นมาโดยเลือกตำแหน่งที่ต้องการเล่นคือ การ์ด, ฟอร์เวิร์ด และ เซนเตอร์ ซึ่งจะสามารถเลือกได้ครั้งเดียวไม่สามารถเปลี่ยนได้ จากนั้นจึงทำการจัดตั้งทีมขึ้น ทั้งทีมแบบ 2 คน, 3 คน และ 5 คน จากนั้นจึงไปท้าสู้กับทีมอื่น ๆ ต่อไป

กฎกติกาต่าง ๆ ในการแข่งขันจะเหมือนกับการแข่งสตรีทบาสเก็ตบอลของจริงแทบทุกอย่าง แต่จะไม่มีการฟาวล์ใด ๆ ทั้งสิ้น แม้ว่าจะกระแทกกันล้มกลิ้งขนาดไหนก็ตาม

ตัวเกมจะมีระบบเก็บค่าประสบการณ์ไปเพิ่มเลเวลให้กับตัวละคร เมื่อเลเวลสูงขึ้นค่าความสามารถก็จะเพิ่มมากขึ้นไปด้วย ปัจจุบันเลเวลสูงสุดจำกัดไว้ที่ 45

 ทีมและตัวละครพิเศษ 
 ไมอามี่ ฟีนิกซ์ (Miami Phoenix) (ไมอามี รัฐฟลอริดา สหรัฐอเมริกา)
 อลิส แอนเดอร์สัน (Alice Anderson) (การ์ด, กัปตันทีม)
 ฟรานซิส เคฮิลล์ (Francis Cahill) (ฟอร์เวิร์ด)
 ฮาวล์ คาชิน่า (Howl Kachina) (เซนเตอร์)

 โยโกฮามะ ช็อคโก้ ชิปส์ (Yokohama Choco Ships) (โยโกฮาม่า ญี่ปุ่น)
 ซาฉิ ทาเคนากะ (Sachi Takenaka) (การ์ด, กัปตันทีม)
 มิคาโกะ "มิกะ" ซึซึกิ (Mikako "Mika" Suzuki) (ฟอร์เวิร์ด)
 โยชิโนะ ไซออนยิ (Yoshino Saionji) (เซนเตอร์)

 เวียน ไวส์ ริตเตอร์ (Wien Weiß Ritter) (เวียนนา, ออสเตรีย)
 ซิกมุนด์ "ซิก" ฟอน ชอนแบร์ก (Sigmund "Sig" von Schonberg) (การ์ด, กัปตันทีม)
 โอฟีเลีย (Ophelia) (ฟอร์เวิร์ด)
เรย์มอนด์ (Raymond) (เซนเตอร์)

 ลอสแอนเจลิส โกลด์ บั๊กส์ (Los Angeles Gold Bugs) (ลอสแอนเจลิส รัฐแคลิฟอร์เนีย สหรัฐอเมริกา)
 "แมนทิส" ("Mantis") (เซนเตอร์, กัปตันทีม)
 "สไปเดอร์" ("Spider") (ฟอร์เวิร์ด)
 "ฮันนี่ บี" ("Honey Bee") (การ์ด)

 โตเกียว ฟรุ๊ต บาสเก็ต (Tokyo Fruit Basket) (โตเกียว ญี่ปุ่น)
 "มิคัง" ("Mikan")
 "ริงโงะ" ("Ringo")
 "อิฉิโงะ" แอชลีย์ ("Ichigo" Ashley)

 ริโอ ฮ็อต คาร์นิวาล (Rio Hot Carnival) (ริโอเดจาเนโร บราซิล)
 คาร์เซีย ลอเรนโซ่ (García Lorenzo)
 ลิซ่า ซิลวา (Liza Silva)
 โคโค่ แมร์รี่ (Coco Marry)

 วันเดอร์ ฮัป (Wonder Hup) (สาธารณรัฐเกาหลี), สร้างขึ้นโดยมี "Wonder Girls" เกิร์ลกรุ๊ปเกาหลีเป็นต้นแบบ
 โซฮี (Sohee)
 ซุนเย (Sun-Ye)
 ซุนมี (Sun-Mi)
 เยอึน (Ye-Eun)
 ยูบิน (Yu-Bin)

 คาร่า แคทส์ (KARA Cats) (สาธารณรัฐเกาหลี), สร้างขึ้นโดยมี "คาร่า" เกิร์ลกรุ๊ปเกาหลีเป็นต้นแบบ
 กูฮารา (Goo Hara)
 ฮันซึงยอน (Han Seungyeon)
 กังจียัง (Kang Jiyoung)
 นิโคล (Nicole)
 พาร์คยูริ (Park Gyuri)

 ประเทศที่ให้บริการ 
FreeStyle เปิดให้บริการในหลายประเทศด้วยผู้บริการที่แตกต่างกัน

โซน
นานาชาติ - Gamekiss
อเมริกาเหนือ - Sierra Online (ยุติการให้บริการ)

ประเทศ
 จีน
 อินโดนีเซีย - Gemscool
 ญี่ปุ่น - Joycity, Hangame
 มาเลเซีย และ สิงคโปร์ - Asiasoft (สิงคโปร์)
 ฟิลิปปินส์
 สาธารณรัฐเกาหลี - Joycity
 รัสเซีย
 ไต้หวัน
 ไทย - Asiasoft(ไทยยุติให้บริการ)

กระแสตอบรับ
FreeStyle ได้รับคะแนน 6.8 เต็ม 10 จาก IGN แนวทางการเล่นที่สนุกสนานและกราฟิกในรูปแบบแอนิเมชันสีสันสดใสคือจุดเด่นที่สำคัญ แต่ข้อด้อยคืออิสระในการปรับแต่งลักษณะของตัวละคร
# อาหารสิกขิม
อาหารสิกขิมเป็นอาหารประจำรัฐสิกขิม ได้รับอิทธิพลจากอาหารทิเบต มีข้าวเป็นส่วนผสมหลัก

 อาหารที่มีชื่อเสียง 
 กยาทุกหรือทุกปา - ก๋วยเตี๋ยวน้ำใส่ผักหรือเนื้อสัตว์
 โมโม - เกี๊ยวไส้ผัก เนย หรือเนื้อสัตว์ 
 พักซาปา (Phagshapa) - สตูว์เนื้อหมูใส่หัวผักกาดและพริกแห้ง

 แหล่งข้อมูลอื่น 
 Sikkimese cuisine 
 Recipes
# ทุกปา
ทุกปา  เป็นบะหมี่น้ำแบบทิเบต ปกติใส่เนื้อสัตว์ เป็นที่นิยมในทิเบต ภูฏาน เนปาล สิกขิม ลาดัก อรุณาจัลประเทศและส่วนอื่น ๆ ของอินเดีย ทุกปามีหลายแบบได้แก่

 เท็นทุก (འཐེན་ཐུག་;'then thug), 
 กยาทุก (Gyathuk) (རྒྱ་ཐུག་;rgya thug), 
 ปาทุง (Pathug) (བག་ཐུག་;bag thug), 
 เดรทุง (Drethug) (འབྲས་ཐུག་;'bras thug)

แหล่งข้อมูลอื่น
Gyathuk recipe
wheat-free Chicken thukpa
# พรรคอนุรักษนิยม
พรรคอนุรักษนิยม อาจหมายถึง:

 ทวีปยุโรป 
 พรรคอนุรักษนิยม (สหราชอาณาจักร) หรือ รู้จักกันในนามพรรคทอรี
 พรรคอนุรักษนิยม (อาร์มีเนีย)
 พรรคอนุรักษนิยม (สาธารณรัฐเช็ก)
 พรรคอนุรักษนิยม (จอร์เจีย)
 พรรคอนุรักษนิยม (นอร์เวย์) 
 พรรคอนุรักษนิยม (โรมาเนีย)
 พรรคประชาชนอนุรักษนิยม (เดนมาร์ก)
 พรรคประชาชนอนุรักษนิยม (โปแลนด์)

 ทวีปอเมริกาเหนือ
 พรรคอนุรักษนิยมอเมริกัน
 พรรคอนุรักษนิยมแห่งแคนาดา
 พรรคอนุรักษนิยม (นิการากัว)

 ทวีปแอฟริกา 
 พรรคอนุรักษนิยม (แอฟริกาใต้)
 พรรคอนุรักษนิยม (ยูกันดา)
 พรรคอนุรักษนิยม (อียิปต์)

 อเมริกาใต้ 
 พรรคอนุรักษนิยม (โบลิเวีย)
 พรรคอนุรักษนิยม (โคลอมเบีย)
 พรรคอนุรักษนิยม (เอกวาดอร์)
 พรรคอนุรักษนิยม (ปานามา)
 พรรคอนุรักษนิยม (บราซิล)

 ทวีปเอเชีย 
 พรรคอนุรักษนิยม (ประเทศไทย)
# แซนดี ชอว์
แซนดี ชอว์  เกิดเมื่อวันที่ 26 กุมภาพันธ์ ค.ศ. 1947 เป็นนักร้องเพลงป็อปชาวอังกฤษ ที่ถือเป็นนักร้องหญิงชาวอังกฤษที่ประสบความสำเร็จที่สุดในคริสต์ทศวรรษ 1960 ในปี ค.ศ. 1967 เธอเป็นศิลปินสหราชอาณาจักรคนแรกที่ชนะเลิศการแข่งขันยูโรวิชัน จากเพลง "Puppet on a String"  เธอได้รับการขนานนามว่า เป็น "เจ้าหญิงเพลงป็อปเท้าเปล่าแห่งคริสต์ทศวรรษ 1960"
# สิริกร มณีรินทร์
สิริกร มณีรินทร์ (เกิด 22 พฤศจิกายน พ.ศ. 2494) นายกสภาสถาบันวิทยาลัยชุมชน อดีตรัฐมนตรีช่วยว่าการกระทรวงศึกษาธิการ และรัฐมนตรีช่วยว่าการกระทรวงสาธารณสุข ในรัฐบาลทักษิณ ชินวัตร อดีตอาจารย์ประจำคณะมนุษยศาสตร์ มหาวิทยาลัยเกษตรศาสตร์ เป็นหนึ่งในผู้ร่วมก่อตั้งพรรคไทยรักไทย และเป็นเหรัญญิกพรรคคนแรก (คณะกรรมการชุดที่ขอจดทะเบียนจัดตั้งพรรคการเมือง) ประกาศนายทะเบียนพรรคการเมือง เรื่อง รับจดแจ้งการจัดตั้งพรรคการเมือง พรรคไทยรักไทย

 ประวัติ 
ดร.สิริกร มณีรินทร์ (สกุลเดิม : ลีนุตพงษ์) เกิดเมื่อวันที่ 22 พฤศจิกายน พ.ศ. 2494 ที่จังหวัดพระนครประวัติผู้สมัคร ส.ส. กรมการปกครอง กระทรวงมหาดไทย สมรสกับพลตำรวจเอกวงกต มณีรินทร์ (เพื่อนร่วมรุ่นกับ ดร.ทักษิณ ชินวัตร) ระหว่างการเป็นอาจารย์-นักธุรกิจ-แม่-แม่บ้าน-รัฐมนตรีช่วยว่าการฯ ของ ดร.สิริกร มณีรินทร์ สำเร็จการศึกษาระดับปริญญาตรี อักษรศาสตรบัณฑิต จากมหาวิทยาลัยซิดนีย์ ประเทศออสเตรเลีย ปริญญาโท สาขาวรรณคดีเปรียบเทียบ จากมหาวิทยาลัยเกรนอป ประเทศฝรั่งเศส และปริญญาเอกในสาขาเดียวกัน จากมหาวิทยาลัยปารีส

 การทำงาน 
สิริกร มณีรินทร์ เริ่มรับราชการเป็นอาจารย์ประจำที่คณะมนุษยศาสตร์ มหาวิทยาลัยเกษตรศาสตร์ เมื่อปี พ.ศ. 2517 จากนั้นในปี พ.ศ. 2531 จึงได้ลาออกมารับตำแหน่งผู้บริหารบริษัทเครือยนตรกรุ๊ป ซึ่งเป็นธุรกิจของครอบครัว โดยเป็นผู้บริหารธุรกิจรถยนต์ที่เป็นผู้หญิงคนเดียวของประเทศไทยในขณะนั้น จากนั้นจึงได้เข้าสู่งานการเมืองโดยเป็นหนึ่งในผู้ร่วมก่อตั้งพรรคไทยรักไทย ต่อมาจึงได้รับตำแหน่งรัฐมนตรีช่วยว่าการกระทรวงศึกษาธิการ ในรัฐบาลของ ดร.ทักษิณ ชินวัตร และในเวลาต่อมาจึงได้ปรับไปรับตำแหน่งรัฐมนตรีช่วยว่าการกระทรวงสาธารณสุข

ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549 ต่อมาในปี พ.ศ. 2555 ได้สมัครเข้าเป็นสมาชิกพรรคเพื่อไทยบ้านเลขที่ 111 ซบอก'เพื่อไทย'แล้ว

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๑ ตอนที่ ๒๓ ข หน้า ๑๐, ๒๖ พฤศจิกายน ๒๕๔๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๐ ตอนที่ ๑๙ ข หน้า ๒๔, ๑ ธันวาคม ๒๕๔๖
# พระยาชุมพร (พวย)
พระยาชุมพร (พวย) หรือ พระชุมพร (พวย) อดีตเจ้าเมืองชุมพรคนสุดท้ายแห่งราชอาณาจักรกรุงศรีอยุธยา 

เมืองหน้าด่านชุมพร ตั้งแต่กรุงศรีอยุธยา จนถึง กรุงรัตนโกสินทร์ตอนต้น ถือว่าเป็นสนามรบรับข้าศึกหลายด้าน เจ้าเมืองเมืองหน้าด่าน เป็นผู้รั้งเมืองนั้น ต้องมีความชำนาญ การรบ การเดินเรือ และการเจรจาการค้าการศึก จึงมี กองทัพบก กองทัพเรือ ประจำเมืองชุมพรในยุคนี้

 ประวัติ 

พระยาชุมพร (พวย) ทั้งชีวิตอยู่กับการรบเพื่อรักษาเมืองชุมพรไว้ให้ใด้ ซึ่งเมืองชุมพร เป็นเมืองท่าการค้าสำคัญ และเป็นดินแดนคอคอดกระ ที่ชาวต่างชาติ ไม่ว่าจะเป็นประเทศอังกฤษ หรือประเทศฝรั่งเศส ต้องการดินแดนแทบนี้ มาตั้งแต่กรุงศรีอยุธยา  ดังนั้นเจ้าเมืองชุมพร จะดำรงตำแหน่งแม่ทัพเรือด้วย

พระยาชุมพร (พวย) มีบุตร 3 คน เป็นเจ้าเมืองสมัยกรุงธนบุรีในระยะสั้นๆ ในช่วงบ้านเมืองไม่สงบ
 1. พระยาชุมพร (มั่น) อดีตเจ้าเมืองชุมพร สมัยกรุงธนบุรี
 2. พระยาวิชิตภักดีศรีพิชัยสงคราม (มี) อดีตเจ้าเมืองไชยา
 3. หม่อมสอน กรมหลวงบาทบริจา พระอัครมเหสีในสมเด็จพระเจ้ากรุงธนบุรี

 ผลงาน 
 พ.ศ.ไม่ปรากฏ - 2308 เจ้าเมืองชุมพรคนสุดท้าย แห่งราชอาณาจักรอยุธยา
 พ.ศ. 2305 - 2308 นำกำลัง กองทัพบก กองทัพเรือ เข้ารักษาพระนครศรีอยุธยา จากค่ายขุนกระทิง มาตั้งรับกองทัพพม่าพร้อมสมเด็จพระจ้าตากสินมหาราช  กองทัพบกเมืองชุมพร ณ ค่ายบางบำหรุ บ้านบางบำหรุ เมืองราชบุรี และ กองทัพเรือเมืองชุมพร ค่ายบางกุ้ง บ้านบางกุ้ง เมืองราชบุรี จนกองทัพเมืองชุมพรแตกพ่ายต่อกองทัพพม่า เพื่อให้สมเด็จพระเจ้าตากสินมหาราช เดินทางเข้ารักษาพระนครศรีอยุธยา ส่วนกองทัพเรือเมืองชุมพรส่วนหนึ่งได้ล่วงหน้าไปเมืองจันทรบุรี เมืองตราด
 ในเดือนมิถุนายน พ.ศ. 2310 นำกองทัพเรือเมืองชุมพร กำลังพล 1,500 คน ไปร่วมตีเมืองจันทร์บูรณ์ กับ สมเด็จพระเจ้าตากสินมหาราช

 แหล่งข้อมูล 
 ผังสายสกุล ตุลยานนท์ และเครือญาติ : ศาสตรจารย์ จรุง ตุลยานนท์ บันทึกตาม คุณหญิงเอี่ยมราชดรุณรักษ์ (เอี่ยม ตุลยานนท์), หลวงราชดรุณรักษ์ (หม่อมราชวงศ์สะอาด อิสรเสนา) ซึ่งเป็นหลาน สมเด็จพระเจ้าตากสินมหาราช และพระบาทสมเด็จพระพุทธยอดฟ้าจุฬาโลก รัชกาลที่ 1
 หนังสือไทยรบพม่า ของสมเด็จพระเจ้าบรมวงศ์เธอ พระองค์เจ้าดิศวรกุมาร กรมพระยาดำรงราชานุภาพ

 แหล่งข้อมูลอื่น 
 เว็บไซต์อย่างเป็นทางการของจังหวัด
 เว็บไซต์ข้อมูลเมืองชุมพร
# นิกร จำนง
นิกร จำนง (เกิด
5 ธันวาคม พ.ศ. 2498) ประธานคณะที่ปรึกษารัฐมนตรีว่าการกระทรวงพัฒนาสังคมและความมั่นคงของมนุษย์ (นายวราวุธ ศิลปอาชา) อดีตสมาชิกสภาผู้แทนราษฎรแบบบัญชีรายชื่อ ผู้อำนวยการพรรคชาติไทยพัฒนา อดีตรัฐมนตรีช่วยว่าการกระทรวงคมนาคม ในรัฐบาล ทักษิณ ชินวัตร และอดีตสมาชิกสภาผู้แทนราษฎรจังหวัดสงขลา สังกัดพรรคชาติไทย

 ประวัติ 
นิกร เกิดเมื่อวันที่ 5 ธันวาคม พ.ศ. 2498 ที่ตำบลจะทิ้งพระ อำเภอสทิงพระ จังหวัดสงขลา เป็นบุตรของนายชูชาติ กับนางแฉล้ม จำนง สำเร็จการศึกษาระดับปริญญาตรี สาขารัฐศาสตร์ จากมหาวิทยาลัยเชียงใหม่ และระดับปริญญาโท สาขาการบริหารภาครัฐ จากมหาวิทยาลัยแห่งรัฐทาร์ลตันประวัติ นิกร จำนง ประเทศสหรัฐอเมริกา

 การทำงาน 
นิกร จำนง เคยเป็นสมาชิกสภาผู้แทนราษฎรจังหวัดสงขลา ใน พ.ศ. 2531 และ เดือนมีนาคม พ.ศ. 2535 ต่อมาได้หันมาลงสมัครในแบบบัญชีรายชื่อ สังกัดพรรคชาติไทยประวัติผู้สมัคร ส.ส. กรมการปกครอง กระทรวงมหาดไทย
ได้รับการแต่งตั้งเป็นกรรมการในคณะกรรมการวิสามัญศึกษาปัญหาจังหวัดชายแดนภาคใต้ ในปี พ.ศ. 2533ได้รับการแต่งตั้งเป็นกรรมการในคณะกรรมการวิสามัญศึกษาปัญหาจังหวัดชายแดนภาคใต้
และได้รับตำแหน่งรัฐมนตรีช่วยว่าการกระทรวงคมนาคม ในรัฐบาลของ ดร.ทักษิณ ชินวัตร ในปี พ.ศ. 2545 ต่อมาในการเลือกตั้ง พ.ศ. 2548 ได้รับมอบหมายให้ทำหน้าที่ผู้อำนวยการพรรค

ต่อมาเมื่อพรรคชาติไทย ถูกตัดสินยุบพรรค ในปี พ.ศ. 2551 นายนิกร จำนง ในฐานะคณะกรรมการบริหารพรรคจึงถูกตัดสิทธิ์ทางการเมืองเป็นเวลา 5 ปี กระทั่งในปลายปี พ.ศ. 2553 เขาได้เข้าเป็นสมาชิกพรรคชาติไทยพัฒนา

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคชาติไทยพัฒนา ลำดับที่ 4 แต่การเลือกตั้งครั้งนั้นถูกศาลรัฐธรรมนูญวินิจฉัยให้เป็นโมฆะ ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคชาติไทยพัฒนา ลำดับที่ 3เปิด 67 รายชื่อผู้สมัคร ส.ส.ปาร์ตี้ลิสต์ชาติไทยพัฒนา ‘วราวุธ ศิลปอาชา’ ขึ้นเบอร์ 1 และได้รับเลือกตั้งในครั้งนั้น

นิกร จำนง ได้รับแต่งตั้งเป็นกรรมการในคณะกรรมการพัฒนาพรรคการเมืองเพื่อการปฏิรูปประเทศตามรัฐธรรมนูญ ตามคำสั่งคณะกรรมการการเลือกตั้งที่ 14/2560 และประธานคณะกรรมาธิการวิสามัญขับเคลื่อนการปฏิรูประบบความปลอดภัยทางถนนตามคำสั่งคณะกรรมการการเลือกตั้งที่ 14/2560

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๖, ๒๒ มกราคม ๒๕๖๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๒๑ ตอนที่ ๒๓ ข หน้า ๑๑, ๒๖ พฤศจิกายน ๒๕๔๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๐, เล่ม ๑๓๔ ตอนที่ ๔๘ ข หน้า ๕, ๒๘ กันยายน ๒๕๖๐
# จำลอง ครุฑขุนทด
จำลอง ครุฑขุนทด (เกิด 17 ธันวาคม พ.ศ. 2490) รองหัวหน้าพรรครวมไทยสร้างชาติ อดีตสมาชิกสภาผู้แทนราษฎรจังหวัดนครราชสีมา อดีตรองหัวหน้าพรรคไทยรักไทย และอดีตรัฐมนตรีช่วยว่าการกระทรวงศึกษาธิการ 

จำลองเข้าร่วมชุมนุมกับแนวร่วมประชาธิปไตยต่อต้านเผด็จการแห่งชาติที่เวทีสะพานผ่านฟ้า เมื่อวันที่ 26 มีนาคม พ.ศ. 2553 นอกจากนี้จำลองยังเป็นหนึ่งในผู้ก่อตั้งกลุ่ม 16แหยงกลุ่ม 16 ไม่กล้าแตะ ‘ราเกซ’

 ประวัติ 
จำลอง เกิดเมื่อวันที่ 17 ธันวาคม พ.ศ. 2490 ที่อำเภอด่านขุนทด จังหวัดนครราชสีมา สำเร็จการศึกษาระดับปริญญาตรี นิติศาสตรบัณฑิต จากมหาวิทยาลัยธรรมศาสตร์ และประกาศนียบัตรชั้นสูง เนติบัณฑิตไทย จากสำนักอบรมศึกษากฎหมายแห่งเนติบัณฑิตยสภา

 การทำงาน 
จำลอง เคยทำงานเป็นทนายความ ต่อมาได้เข้าสู่งานการเมือง โดยเป็นสมาชิกสภาผู้แทนราษฎรจังหวัดนครราชสีมา สังกัดพรรคชาติไทย ในปี พ.ศ. 2523 ซึ่งเป็นการเลือกตั้งซ่อมแทนนายมงคล สุคนธขจร ที่ได้ถึงแก่กรรมแล้ว หลังจากนั้น จำลองได้ย้ายมาสังกัดพรรคปวงชนชาวไทย ในระหว่างปี พ.ศ. 2531 – 2535 และย้ายมาสังกัดพรรคสามัคคีธรรม และพรรคชาติพัฒนา ที่ต่อมาได้ถูกยุบรวมเข้ากับพรรคไทยรักไทย

จำลอง เคยได้รับการแต่งตั้งให้ดำรงตำแหน่งรองเลขาธิการนายกรัฐมนตรี ในปี พ.ศ. 2533 และดำรงตำแหน่งเลขานุการรัฐมนตรีช่วยว่าการกระทรวงเกษตรและสหกรณ์ ในปี พ.ศ. 2535 กระทั่งในปี พ.ศ. 2539 จำลองได้รับการแต่งตั้งให้ดำรงตำแหน่งรัฐมนตรีช่วยว่าการกระทรวงศึกษาธิการ ในรัฐบาลของพลเอก ชวลิต ยงใจยุทธพระบรมราชโองการ ประกาศ แต่งตั้งรัฐมนตรี (จำนวน ๔๙ ราย) และได้รับการแต่งตั้งให้ดำรงตำแหน่งรัฐมนตรีช่วยว่าการกระทรวงศึกษาธิการอีกครั้ง ในรัฐบาล ดร.ทักษิณ ชินวัตร ในปี พ.ศ. 2544 และเป็นรองหัวหน้าพรรคไทยรักไทย ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549 

ในปี พ.ศ. 2561 จำลองได้ย้ายมาสังกัด พรรคพลังประชารัฐ เขาลงสมัครรับเลือกตั้งในพื้นที่จังหวัดนครราชสีมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ไม่ได้รับเลือกตั้ง กระทั่งปี พ.ศ. 2565 จำลองได้ลาออกจากการเป็นสมาชิกพรรคพลังประชารัฐและย้ายมาสังกัด พรรครวมแผ่นดิน และได้รับเลือกให้ดำรงตำแหน่งเลขาธิการพรรค"บิ๊กน้อย" นั่งหัวหน้า "พรรครวมแผ่นดิน" อดีต ผบ.ข่าวกรอง-บิ๊กทหาร ร่วมเพียบ ต่อมาในวันที่ 23 ธันวาคม พ.ศ. 2565 เขาได้ยื่นหนังสือลาออกจากการเป็นสมาชิกพรรครวมแผ่นดิน พร้อมลาออกจากตำแหน่งกรรมการบริหารพรรคและตำแหน่งเลขาธิการพรรค“จำลอง ครุฑขุนทด” ไขก๊อก กก.บห.รวมแผ่นดิน อ้างสูตรหาร 100 พรรคเล็กไปต่อยาก

จากนั้นจำลองได้สมัครเป็นสมาชิกพรรครวมไทยสร้างชาติพร้อมกับได้รับแต่งตั้งให้ดำรงตำแหน่งรองหัวหน้าพรรครทสช. เปิดล็อตแรก ผู้สมัคร ส.ส.อีสาน 'บิ๊กท้องถิ่น-อดีตแกนนำแดง' ลั่นดับฝันแลนด์สไลด์

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๔ ตอนที่ ๒๗ ข หน้า ๑, ๓ ธันวาคม ๒๕๔๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๓ ตอนที่ ๒๒ ข หน้า ๘, ๔ ธันวาคม ๒๕๓๙
# รัฐบาลผสม
รัฐบาลผสม  หมายถึง คณะรัฐมนตรีในการปกครองระบบรัฐสภาซึ่งพรรคการเมืองหลายพรรคได้ร่วมมือกันจัดตั้งรัฐบาล สาเหตุที่นำไปสู่การก่อตั้งรัฐบาลผสมนั้นส่วนใหญ่เนื่องมาจากไม่มีพรรคการเมืองใดได้รับเสียงข้างมากในรัฐสภา รัฐบาลผสมยังอาจก่อตั้งขึ้นในกรณีที่เกิดปัญหาระดับชาติหรือวิกฤตการณ์ ยกตัวอย่างเช่น ระหว่างช่วงสงคราม เพื่อให้รัฐบาลมีระดับความชอบธรรมทางการเมืองที่สูง ขณะที่ยังได้มีบทบาทในการลดความขัดแย้งทางการเมืองภายใน ในช่วงเวลาดังกล่าว พรรคการเมืองอาจประกอบกันขึ้นเป็นรัฐบาลแห่งชาติ ซึ่งประกอบด้วยพรรคการเมืองทุกพรรค เมื่อรัฐบาลผสมเกิดแนวคิดที่ต่างกัน จะมีการอภิปรายไม่ไว้วางใจคณะรัฐมนตรี
# ประสม สุสุทธิ
นายประสม สุสุทธิ ช่างแทงหยวกชื่อดังเมืองเพชร  ผู้ถวายงานแทงหยวกประดับตกแต่งพระจิตกาธานในงานพระราชพิธีพระราชทานเพลิงพระศพสมเด็จพระศรีนครินทราบรมราชชนนี ในวันที่ 9 มีนาคม พ.ศ. 2539 และเคยถวายงานการแทงหยวกตกแต่งพระจิตกาธานในงานพระราชพิธีพระราชทานเพลิงพระศพ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ พระเมรุมณฑลพิธีท้องสนามหลวง ในวันที่ 14 พฤศจิกายน พ.ศ. 2551 สิ้นแล้ว‘ประสม สุสุทธิ’ ช่างแทงหยวกชื่อดังเมืองเพชร ผู้ถวายงานตกแต่งพระจิตกาธาน
   วันที่ 03 กุมภาพันธ์ พ.ศ. 2554 เวลา 19:02 น.  ข่าวสดออนไลน์  

  ประวัติ 

นายประสม สุสุทธิ  เกิดเมื่อวันที่ 19 พฤษภาคม พ.ศ. 2464 ณ บ้านเลขที่ 111/6 ถนนบันไดอิฐ ตำบลคลองกระแชง อำเภอเมืองเพชรบุรี จังหวัดเพชรบุรี บิดาชื่อ นายประเสริฐ มารดาชื่อ นางทองดี จบการศึกษาชั้นมัธยมศึกษาปีที่ 8 จากโรงเรียนประจำจังหวัดเพชรบุรี (วัดคงคาราม) หรือ โรงเรียนพรหมานุสรณ์จังหวัดเพชรบุรี ในปัจจุบัน เมื่อ พ.ศ. 2482 จากนั้นไปศึกษาต่อที่มหาวิทยาลัยธรรมศาสตร์และการเมือง ได้รับประกาศนียบัตรการบัญชีชั้นสูง นายประสม สุสุทธิ

 ประวัติการทำงาน 
เมื่อจบการศึกษาเข้าทำงานที่ธนาคารแห่งประเทศไทย ต่อมาลาออกเป็นครูสอนศิลปะที่โรงเรียนคงคารามอยู่ 8 ปี จึงลาออกมาประกอบอาชีพทางศิลปะและการช่าง 
 ชีวิตครอบครัว 
นายประสม สุสุทธิสมรสกับ นางพนอ เหมศรี ซึ่งจบการศึกษาการช่างชั้นสูง จากโรงเรียนสตรีการช่างชุมพร เมื่อ พ.ศ. 2495 นายประสมและนางพนอ สุสุทธิ มีบุตรเป็นชายล้วน ทั้งหมด 8 คน

 เสียชีวิต 
ได้เสียชีวิตเมื่อ 2 กุมภาพันธ์ พ.ศ. 2554 เมื่อเวลา 22.25 น. ณ โรงพยาบาลพระจอมเกล้าจังหวัดเพชรบุรี

 ผลงาน 
การเขียนและออกแบบธนบัตร ฉบับละ 1,000 บาท ซึ่งเป็นธนบัตรที่มีลายไทยทั้งสองด้านร่วมกับอาจารย์ช่วง สเลลานนท์ ช่างเขียนเอกของกระทรวงการคลัง ได้เขียนธนบัตรชนิดต่าง ๆ ของธนาคารแห่งประเทศไทย งานตกแต่งสร้างศาลาและเขียนลายไทยในงานศิลปะต่าง ๆ ทั้ง ออกแบบศาลาทรงไทย วาดลายไทย แทงหยวก ออกแบบปูนปั้น วาดสัตว์หิมพานต์ วาดภาพจากวรรณคดี แบบฉบับศิลปะเมืองเพชร
# ชีไดรฟ์มีเครซี
"She Drives Me Crazy" เป็นซิงเกิลของ ไฟน์ยังแคนนิบอลส์ จากอัลบั้ม The Raw and the Cooked เพลงนี้ได้ขึ้นอันดับที่ 5 ต่อมาได้เป็นซิงเกิลของวงอังกฤษในเดือนมกราคม ค.ศ. 1989 (ยังได้จำหน่ายในวันปีใหม่) ก่อนที่จะติดอันดับที่ 1 บนบิลบอร์ดฮอต 100 ในอเมริกาเมื่อวันที่ 15 เมษายน 1989 นอกจากนี้ยังปรากฏในอัลบั้ม The Raw and Cooked ก่อนจะออกจำหน่ายอัลบั้มในเดือนถัดไป

มิวสิกวีดีโอ
มิวสิกวีดีโอได้ผลิตขึ้นสำหรับเพลงนี้โดย Philippe Decouflé และ Pedro Romhanyi
# เจมี คาร์เรเกอร์
เจมส์ ลี ดังคัน "เจมี" คาร์เรเกอร์  เกิดเมื่อวันที่ 28 มกราคม ค.ศ. 1978 เป็นอดีตนักฟุตบอลชาวอังกฤษ เคยเล่นในตำแหน่งกองหลัง ให้กับสโมสรฟุตบอลลิเวอร์พูลในพรีเมียร์ลีก เป็นอดีตรองกัปตันทีมและเป็นหนึ่งในผู้เล่นของสโมสรที่ลงแข่งมากที่สุดเป็นอันดับ 2 โดยประกาศเลิกเล่นในเดือนกุมภาพันธ์ ค.ศ. 2013

 วงการฟุตบอลกับลิเวอร์พูล (1996–2013) 

ฤดูกาล 2011-2012 คาร์เรเกอร์ลงเล่นในเกมลีก 21 นัด ในฤดูกาลนี้ถือว่าเป็นยุคที่ตกต่ำของลิเวอร์พูลเลยก็ว่าได้ เนื่องจากได้อันดับ 8 ของตารางและขาดผู้เล่นหลักๆไปเยอะ แต่ก็สามารถนำทีมได้แชมป์ ลีกคัพ มาได้ ด้วยการยิงจุดโทษตัดสินชนะ คาร์ดิฟฟ์ซิตี ผลประตูรวม 3-2 และนำทีมไปสู่รอบชิงชนะเลิศ เอฟเอคัพ แต่ก็แพ้ เชลซี ไปด้วยสกอร์ 2-1 อย่างน่าเสียดาย

ฤดูกาล 2012-2013 คาร์เรเกอร์ลงเล่นในเกมลีก 24 นัด เป็นฤดูกาลสุดท้ายของ คาร์เรเกอร์ และได้ลงสนามเป็นตัวจริงในช่วงปลายฤดูกาล นัดสุดท้ายของ คาร์เรเกอร์ คือในนัดที่ ลิเวอร์พูล เอาชนะ ควีนส์พาร์กเรนเจอส์ 1-0 ผลงานในพรีเมียร์ลีก ได้อันดับ 7 ของตารางทำให้ ลิเวอร์พูล ไม่ได้ไปเล่นฟุตบอลยุโรป คาร์เรเกอร์ ลงเล่นทั้งหมด 737 นัด ยิงได้ 5 ประตู

 เกียรติประวัติ 
 สโมสร 
 ลิเวอร์พูล
เอฟเอคัพ 2 สมัย : 2001, 2006
 ลีกคัพ 3 สมัย : 2001, 2003, 2012
 เอฟเอคัพชุดเยาวชน 1 สมัย : 1995-96
 เอฟเอคอมมูนิตีชีลด์ 2 สมัย : 2001, 2006
 ยูฟ่าคัพ 1 สมัย : 2001
 ยูฟ่าซูเปอร์คัพ 2 สมัย : 2001, 2005
 ยูฟ่าแชมเปียนส์ลีก 1 สมัย:2005

 เกียรติประวัติส่วนตัว 
 ทีมยอดเยี่ยมของพีเอฟเอ (1): 2006
 Liverpool Player of the Year Award (3): 1999, 2005, 2007
 Freedom of the Metropolitan Borough of Sefton (1): 2008
 Honorary Fellowship from Liverpool John Moores University (1): 2012

 สถิติ 
ลิเวอร์พูล
 ฤดูกาล สโมสร ดิวิชัน
 ลีก
 เอฟเอคัพ
 ลีกคัพ
 ฟุตบอลยุโรป
 รายการอื่น ๆ
 รวม  ลงเล่น  ประตู  ลงเล่น  ประตู  ลงเล่น  ประตู  ลงเล่น  ประตู  ลงเล่น  ประตู  ลงเล่น  ประตู1996–97ลิเวอร์พูลพรีเมียร์ลีก2100100000311997–98200002010002301998–99341202060004411999–2000360202000004002000–013406060120005802001–023302010160105302002–033503050110005402003–04220300040002902004–053800030150605602005–063606000131205712006–073511010130305112007–083504030130005502008–093813010120005412009–103702010130005302010–112800000100003802011–12210505000003102012–13240102011000380 รวม อังกฤษ50844003501501607375 รวมทั้งหมด50844003501501607375

 ทีมชาติอังกฤษ 
 ทีมชาติอังกฤษปีลงเล่นประตู19991020001020015020021020031020047020056020069020073020080012009001201040รวม380
 1 – เคยเลิกเล่นให้กับทีมชาติในปี 2008 และ 2009
# คลองหลวงแพ่ง
คลองหลวงแพ่ง เป็นคลองชลประทานที่เชื่อมต่อระหว่างคลองประเวศบุรีรมย์กับคลองนครเนื่องเขต ขุดขึ้นในสมัยพระบาทสมเด็จพระจุลจอมเกล้าเจ้าอยู่หัว ในปัจจุบันคลองหลวงแพ่งเป็นเส้นแบ่งเขตการปกครองระหว่างเขตหนองจอกและเขตลาดกระบัง กรุงเทพมหานคร กับอำเภอบางน้ำเปรี้ยวและอำเภอเมืองฉะเชิงเทรา จังหวัดฉะเชิงเทรา

ประวัติ
คลองหลวงแพ่งขุดตั้งแต่คลองประเวศบุรีรมย์ฝั่งเหนือขึ้นไปถึงคลองนครเนื่องเขตเป็นระยะทาง 383 เส้น 15 วา (15.35 กิโลเมตร) กว้าง 4 วา ลึก 3 ศอก ยืนขึ้นไปจากคันคลองฝั่งละ 26 เส้น เริ่มขุดระหว่างเดือนธันวาคม พ.ศ. 2431 ถึงเดือนมกราคม พ.ศ. 2433 โดยหลวงแพ่งซึ่งเป็นกรมการเมืองนครเขื่อนขันธ์ขอพระราชทานพระบรมราชานุญาตขุดคลองที่ตำบลทุ่งกาหลง ฝั่งเหนือ แขวงนครเขื่อนขันธ์

ในครั้งนั้นหลวงแพ่งมีหน้าที่ดูแลการจับจองที่ดินทำกินและเก็บค่าจับจองจากราษฎร แต่หลังจากลงทุนได้สักพักก็ประสบปัญหาด้านการเงินเพราะต้องใช้เงินทุนจำนวนมาก ทำให้ขุดไม่สำเร็จ

การใช้พื้นที่
ตลาดหลวงแพ่งตั้งอยู่บริเวณสามแยกที่คลองประเวศบุรีรมย์ตัดกับคลองหลวงแพ่ง ในอดีตตลาดแห่งนี้รุ่งเรืองมาก เรียกได้ว่ามีร้านค้า 100 ห้องก็เต็มทุกห้อง ค้าขายของกินของใช้ ร้านทองในย่านนี้มีมากกว่า 10 ร้าน มีเรือมาจอดเทียบฝั่งคึกคักทั้งกลางวันและกลางคืน แต่ปัจจุบันมีร้านค้าเปิดอยู่ไม่กี่คูหา
# แอน วาร์ด
แอน วาร์ด คือ นางแบบแฟชั่นชาวอเมริกัน และเป็นผู้เข้าแข่งขันที่ได้รับตำแหน่งชนะเลิศ ในฤดูกาลที่ 15 ของรายการอเมริกาส์เน็กซ์ท็อปโมเดล
# บีเอ็ม-21 แกรด
เครื่องยิงจรวดบีเอ็ม-21 (; BM ย่อมาจาก boyevaya mashina หรือ ‘combat vehicle’) เป็นเครื่องยิงจรวดหลายลำกล้องแบบติดตั้งท้ายรถบรรทุกของสหภาพโซเวียต ใช้กับจรวด M-21OF ขนาดเส้นผ่านศูนย์กลาง 122 ม.ม.122 mm BM-21 Grad-series rockets (Russian Federation), Artillery rockets, Jane's Ammunition Handbook

ระบบจรวดแบบนี้ได้รับการพัฒนาในช่วงต้นทศวรรษ 1960 เพื่อแทนที่เครื่องยิงจรวดบีเอ็ม-14 ขนาด 140 ม.ม. รุ่นก่อนหน้า โดยพัฒนามาจากเครื่องยิงจรวดคัตยูชา (บีเอ็ม-13) ที่ใช้งานมาตั้งแต่ยุคสงครามโลกครั้งที่สอง เริ่มประจำการครั้งแรกในปี ค.ศ. 1963  ปัจจุบันเครื่องยิงจรวดรุ่นนี้มีประจำการในหลายสิบประเทศในกลุ่มประเทศสนธิสัญญาวอร์ซอ  และได้รับการพัฒนาเพิ่มเติมเพื่อผลิตขึ้นใช้เองสำหรับกองทัพเบลารุส ยูเครน จีน เชโกสโลวาเกีย อียิปต์ เกาหลีเหนือ อิหร่าน ปากีสถาน โรมาเนีย และแอฟริกาใต้

ระบบยิงจรวดแบบนี้ ประกอบด้วยเครื่องยิงจรวดจำนวน 40 ลำกล้อง (4 แถวๆละ 10 ลำกล้อง) ติดตั้งบนรถบรรทุก 6 ล้อ และรถบรรทุกจรวดจำนวน 60 ลูก สำหรับบรรจุจรวดใหม่ ในหนึ่งหน่วยใช้ทหารประจำการ 5 นาย สามารถยิงจรวดทั้งหมด 40 ลูกได้ภายใน 20 วินาที และบรรจุใหม่ได้ใน 10 นาที จรวดแต่ละลูกมีความยาว 2.87 เมตร (9 ฟุต 5 นิ้ว) มีพิสัยยิง 20-30 กิโลเมตร น้ำหนักหัวรบ 20 กิโลกรัม122-mm Multiple Rocket Launcher
# บอร์คโลน
บอร์คโลน  หรือ โลซ  เป็นเมืองและเทศบาลในมณฑลลิมเบิร์กของประเทศเบลเยียม ในปี ค.ศ. 1976 บอร์คโลนได้รับการเปลี่ยนแปลงฐานะเป็นเทศบาลและได้รวมเขตย่อยอีก 12 เขตย่อยเข้ามาไว้ด้วยกัน โดยมีประชากรมากกว่า 10,000 คนอาศัยอยู่ในพื้นที่ 5,111 เฮกตาร์ ภาษาราชการของบอร์คโลนเป็นภาษาดัตช์ แต่ประชากรหลายคนโดยเฉพาะผู้สูงอายุใช้ภาษาถิ่นสำเนียงลิมเบิร์กตะวันตก

 แหล่งข้อมูลอื่น 

 เว็บไซต์อย่างเป็นทางการของบอร์คโลน